标题：766年
中国纪年
766年，唐代宗睿文孝武皇帝大历元年
历史大事
鱼朝恩讲学国子监
自安史之乱以来，国子监堂室颓坏，军士多借居之。祭酒萧昕上言学校不可废。代宗乃下敕复补国子学生。大历元年（七六六）二月一日，释奠于国子监。命宰相帅常参官、鱼朝恩帅六军诸将往听讲，子弟皆服朱紫为诸生。朝恩既巳贵显，乃学讲经为文，释奠之日朝恩执《周易》升高座，讲“鼎折足，覆公疏”以讥宰相。王缙听后大怒，而元载怡然自得。朝恩对人说：“怒者是常情，而笑者不可测。”于是以朝恩判国子监事。
刘晏、第五琦分理天下财赋
大历元年（七六六）正月三十日，以户部尚书刘晏为都畿、河南、淮南、江南、湖南、荆南、山南东道转运、常平、铸钱、盐铁等使，侍郎第五琦为京畿，关内、河东、剑南、山南西道转运等使，分理天下财赋。
杜鸿渐以姑息靖蜀乱
大历元年（七六六）二月二十七日，以宰相杜鸿渐为山南西道、剑南东西川副元帅、剑南西川节度使，以平蜀乱。二十八日，以山南西道节度使张献诚兼剑南东川节度使，以崔旰为茂州（今四川茂汶）刺史，充西山防御使。三月二十八日，献诚与崔旰战于梓州，献诚军败，仅以身免，旌节尽为旰所夺。杜鸿渐至蜀，闻献诚军败，大惧，遂派人先达意于旰，许以万全。旰也卑辞重贿以迎之，鸿渐大喜，进至成都。见旰后，无一言责其罪，但每日置酒高会，州府之事全部委旰。又屡荐旰于朝，愿以节制让旰；并请柏茂琳、杨子琳、李昌嵕各为本州刺史。代宗不得已而从之，八月，以旰为成都尹、西川节度行军司马。大历二年，鸿渐请入朝奏事，以崔旰知西川留后。六月，鸿渐至京，盛陈利害，亟荐崔旰才堪重任，代宗也务为姑息，乃留鸿渐复知政事。七月，以旰为西川节度使。旰厚赋敛以赂权贵，宰相元载遂擢旰弟宽至御史中丞，宽兄审为给事中。鸿渐信佛，故每饭千僧，日祈蜀中平安。
段秀实助马璘治邠宁
大历元年（七六六）二月，以四镇、北庭行营节度使马璘兼邠宁（今陕西彬县、甘肃宁县）节度使。璘以段秀实为三使都虞侯。有卒能引弓重二百四十斤，犯盗窃罪当死，璘欲免其罪，秀实说：“因爱憎而执法不一，虽韩信亦不能治军。”璘善其议，而杀其卒。璘处事或不合理，秀实必力争。璘或愤怒，左右皆战栗，秀实却说：“我罪如当杀，用不着发怒；如果无罪杀人，恐涉无道。”璘遂拂衣而去，秀实也慢步而出。良久，璘复置酒召秀实谢之。从此军州之事，璘皆先问秀实而后行。因此，璘在邠宁，声名殊美。
改元大历
永泰二年（七六六）十一月十二日，日南至，大赦，改元大历。
周智光反，郭子仪讨平之
先是同华节度使周智光与鄜坊节度使杜冕不协，永泰元年追吐蕃至坊州，智光乘机坑冕家属八十四人，代宗未治其罪。智光回至华州益骄横，朝廷召之不至。代宗命杜冕从张献诚至山南东道避之，智光又遣兵于商山截冕，不获。智光自知罪重，于是聚集亡命数万，纵其剽掠，又擅自截留关中漕米二万斛；藩镇贡献经过者，辄杀其使者而夺之。大历元年（766）十二月二十二日，智光且杀陕州监军张志斌。切其肉而食之。选人入京，都畏智光残暴，多自同州窃过。智光则派其部下帅兵击之于路，死者甚多。朝廷以同华在迩，仍欲安抚，十二月二十七日，代宗下诏加智光检校左仆射，遣中使余元仙持告身授之。智光骂道：“我有大功于天下国家，不授宰相而与仆射！且同、华地狭，当再益陕、虢、商、鄜、坊五州。”又历数朝中大臣过失，并说：“我这里离长安只有一百八十里，夜眠都不敢伸脚，恐踏破长安城；至于挟天子以令诸侯，唯我周智光能之。”元仙听后战栗不己。大历二年（七六七）正月，密诏郭子仪讨周智光。子仪命大将浑瑊、李怀光军于渭上。智光部下闻之，皆有离心。十一日，诏贬智光沣州刺史。十三日，华州牙将姚环、李延俊杀智光，以其首来献，乱平。
郭子仪率军自耕于河中
郭子仪在河中（今山西永济）军常乏食，乃亲自耕田百亩，将校以此为差，于是士卒皆不劝而耕。河中野无旷土，军有余粮。
不痴不聋，不作家翁
代宗礼敬子仪，常称为大臣而不称名。子仪子郭暖尝与妻升平公主相争，暖说：“你倚你父为天子耶?我父薄天子而不为！”公主怒，奔奏代宗。代宗说：“事实就是如此。如果子仪想当皇帝，天下岂是汝家所有?”并慰令公主归家。子仪闻之，遂囚禁郭暧，入宫待罪。代宗说：“谚云‘不痴不聋，不作家翁’。儿女于闺房之言，不足为怪！”子仪回家后，遂杖暖数十。此事即戏剧《打金枝》之所本。
《南诏德化碑》刻成
大历元年（七六六），即南诏赞普钟十五年，南诏群臣歌颂其王阁逻凤，用汉文刻成此碑，立于太和城（今云南大理）。相传碑文为郑回撰写，杜光庭书，记录南诏强盛时期的疆域、军政设施、与唐的关系以及境内各民族的生活习俗等，是研究南诏史的重要资料。
史料记载
代宗睿文孝武皇帝中之上大历元年（丙午，公元七六六年） 
春，正月，乙酉，敕复补国子学生。 
丙戌，以户部尚书刘晏为都畿、河南、淮南、江南、湖南、荆南、山南东道转运、常平、铸钱、盐铁等使，侍郎第五琦为京畿、关内、河东、剑南、山南西道转运等使，分理天下财赋。 
周智光至华州，益骄横，召之，不至，上命杜冕从张献诚于山南以避之；智光遣兵于商山邀之，不获。智光自知罪重，乃聚亡命、无赖子弟，众至数万，纵其剽掠以悦其心，擅留关中所漕米二万斛，籓镇贡献，往往杀其使者而夺之。 
二月，丁亥朔，释奠于国子监。命宰相帅常参官、鱼朝恩帅六军诸将往听讲，子弟皆服朱紫为诸生。朝恩既贵显，乃学讲经为文，仅能执笔辨章句，遽自谓才兼文武，人莫敢与之抗。 
辛卯，命有司修国子监。 
元载专权，恐奏事者攻讦其私，乃请：“百官凡论事，皆先白长官，长官白宰相，然后奏闻。”仍以上旨谕百官曰：“比日诸司奏事烦多，所言多谗毁，故委长官、宰相先定其可否。” 
刑部尚书颜真卿上疏，以为：“郎官、御史，陛下之耳目。今使论事者先白宰相，是自掩其耳目也。陛下患群臣之为谗，何不察其言之虚实！若所言果虚宜诛之，果实宜赏之。不务为此，而使天下谓陛下厌听览之烦，托此为辞以塞谏争之路，臣窃为陛下惜之。太宗著《门司式》云：‘其无门籍人，有急奏者，皆令门司与仗家引奏，无得关碍。’所以防壅蔽也。天宝以后，李林甫为相，深疾言者，道路以目。上意不下逮，下情不上达，蒙蔽喑呜，卒成幸蜀之祸。陵夷至于今日，其所从来者渐矣。夫人主大开不讳之路，群臣犹莫敢尽言，况令宰相大臣裁而抑之，则陛下所闻见者不过三数人耳。天下之士从此钳口结舌，陛下见无复言者，以为天下无事可论，是林甫复起于今日也！昔林甫虽擅权，群臣有不咨宰相辄奏事者，则托以它事阴中伤之，犹不敢明令百司奏事皆先白宰相也。陛下倘不早寤，渐成孤立，后虽悔之，亦无及矣！”载闻而恨之，奏真卿诽谤；乙未，贬峡州别驾。 
己亥，命大理少卿杨济修好于吐蕃。 
壬子，以杜鸿渐为山南西道·剑南东·西川副元帅、剑南西川节度使，以平蜀乱。 
以四镇、北庭行营节度使马璘兼邠宁节度使。璘以段秀实为三使都虞候。卒有能引弓重二百四十斤者，犯盗当死，璘欲生之，秀实曰：“将有爱憎而法不一，虽韩、彭不能为理。”璘善其议，竟杀之。璘处事或不中理，秀实力争之。璘有时怒甚，左右战栗，秀实曰：“秀实罪若可杀，何以怒为！无罪杀人，恐涉非道。”璘拂衣起，秀实徐步而出；良久，璘置酒召秀实谢之。自是军州事皆咨秀实而后行。璘由是在邠宁，声称殊美。 
癸丑，以山南西道节度使张献诚兼剑南东川节度使，邛州刺史柏茂琳为邛南防御使；以崔旰为茂州刺史，充西山防御使。三月，癸未，献诚与旰战于梓州，献诚军败，仅以身免，旌节皆为旰所夺。 
夏，五月，河西节度使杨休明徙镇沙州。 
秋，八月，国子监成；丁亥，释奠。鱼朝恩执《易》升高座，讲“鼎覆餗”以讥宰相。王缙怒，元载怡然。朝恩谓人曰：“怒者常情，笑者不可测也。” 
杜鸿渐至蜀境，闻张献诚败而惧，使人先达意于崔旰，许以万全。旰卑辞重赂以迎之，鸿渐喜；进至成都，见旰，但接以温恭，无一言责其干纪，日与将佐高会，州府事悉以委旰。又数荐之于朝，因请以节度让旰，以柏茂琳、杨子琳、李昌夔各为本州刺史。上不得已从之。壬寅，以旰为成都尹、西川节度行军司马。 
甲辰，以鱼朝恩行内侍监、判国子监事。中书舍人京兆常衮上言：“成均之任，当用名儒，不宜以宦者领之。”丁未，命宰相以下送朝恩上。京兆尹黎干自南山引涧水穿漕渠入长安，功竟不成。 
冬，十月，乙未，上生日，诸道节度使献金帛、器服、珍玩、骏马为寿，共值缗钱二十四万。常衮上言，以为：“节度使非能男耕女织，必取之于人。敛怨求媚，不可长也。请却之。”上不听。 
京兆尹第五琦什一税法，民苦其重，多流亡。十一月，甲子，日南至，赦，改元，悉停什一税法。 
十二月，癸卯，周智光杀陕州监军张志斌。智光素与陕州刺史皇甫温不协，志斌入奏事，智光馆之，志斌责其部下不肃，智光怒曰：“仆固怀恩不反，正由汝辈激之。我亦不反，今日为汝反矣！”叱下斩之，脔食其肉。朝士举选人，畏智光之暴，多自同州窃过，智光遣将将兵邀之于路，死者甚众。戊申，诏加智光检校左仆射，遣中使余元仙持告身授之。智光慢骂曰：“智光有大功于天下国家，不与平章事而与仆射！且同、华地狭，不足展材，若益以陕、虢、商、鄜、坊五州，庶犹可耳。”因历数大臣过失，且曰：“此去长安百八十里，智光夜眠不敢舒足，恐踏破长安城，至于挟天子令诸侯，惟周智光能之。”元仙股栗。郭子仪屡请讨智光，上不许。 
郭子仪以河中军食常乏，乃自耕百亩，将校以是为差，于是士卒皆不劝而耕。是岁，河中野无旷土，军有馀粮。 
以陇右行军司马陈少游为桂管观察使。少游，博州人也，为吏强敏而好贿，善结权贵，以是得进。既得桂州，恶其道远多瘴疠；宦官董秀掌枢密，少游请岁献五万缗，又纳贿于元载子仲武。内外引荐，数日，改宣歙观察使。